Kui prokuratuuri juht Lavly Perling põhjendas seda aja, ruumi ja konteksti muutumisega, siis Gräzini sõnul tuleb aega ja ruumi vaadata kitsas kontekstis. Nimelt rääkis ta KUKU raadio saates, et Riigikogus on praegu teisel lugemisel seadus, mis esmakordselt Eesti Vabariigi ajaloos kehtestab prokuratuuri üle kontrolli. "Loomulikult on prokuratuur ise selle kõige vastu, aga seaduse mõte on selles, et prokuratuur ei ole eraputka. Prokuratuur ei tohi tegeleda, millega ta tegeleda tahab ja jätta tegelemata asjadega, millega ta tegeleda ei taha," selgitas Gräzin.